Web- ja mobiilikäyttöliittymät

Projekti – osa 1

Aihe ja kohderyhmä

Sovellus on sosiaalisen median palvelu ohjelmistokehityksestä kiinnostuneille ihmisille, jossa voi luoda päivityksiä, nähdä ja kommentoida toisten päivityksiä sekä lähetellä viestejä ihmisten kesken. Ajatus ainakin tässä kohtaa vielä sellainen hyvin yksinkertaistettu LinkedIn -tyylinen sovellus. Käyttäjien profiilisivut olisivat eräänlaisia portfolioita, joista esimerkiksi työnhakijat näkisivät tärkeää tietoa.

Sivut

1. Aloitussivu (kirjautuminen)

2. Feed/tarinat

3. Profiilisivu(t)

4. Yksityisviestit tai Tietoa yrityksestä tms.

Kuvat

Ainakin kirjautumissivulla koko sivun kokoinen taustakuva. Kuvia sivulla on ainakin ”postausten” mukana. Ison kuvana (60-90% ruudun kuvapinta-alasta) mahdollisesti jonkinlainen taustakuva profiiliin tai jokin kuva ’Tietoja yrityksestä’ -sivulle. Pienet kuvat/kuvalliset linkit muihin palveluihin ohjaavia ikoneita, esim. Instagram, Twitter yms.

Sisältö

Tekstiä saa sivulle paljon käyttäjien profiileihin sekä lisäksi päivitysten ja viestien muodossa. Ohjelmaan tulee valmiiksi yksi käyttäjä, jolla kirjaudutaan sisään ja tämän lisäksi käyttäjälle pari kontaktia/kaveria. Kaikille henkilöille tulee profiilisivut ja muutama päivitys, jotka näkyvät ”feedissä”. Sivustolla voi tehdä itse uusia ”postauksia” ja kenties kommentoida muiden päivityksiä.

Toteutus

Tulen mitä todennäköisimmin toteuttamaan projektin Reactilla/Javascriptilla. Tyylit ja sivuston skaalautumisen varmaankin enimmäkseen Material-UI kirjastoa hyödyksi käyttäen, mutta tyylien puolesta myös puhdasta CSS:ää mukana varmasti on. Ajatuksena on luoda ohjelmaan valmista täytettä päivitysten, profiilin ja viestien muodossa, mutta käyttäjä voi lisätä sivulle myös omaa sisältöä. Sisältö ja muutokset eivät tule tallentumaan mihinkään ja katoavat, kun selaimen päivittää. Ajatus olisi, että isolla näytöllä sovellus näyttäisi selkeästi työpöytäversiolta ja pienellä näytöllä sivusto olisi ”mobiilisovellusmainen”.

Materiaali

Valmiita kuvia ohjelmaan tulee muutamia. Käyttäjien profiilikuvat tulevat olemaan sarjakuvamaisia ja päivityksiin tulee ICT-alaan liittyviä kuvia. Kuvat tulen etsimään vapaasti käytettävistä Creative Commons kokoelmista. Teksti on enimmäkseen Lorem Ipsumia. Vielä tässä vaiheessa suunnitelmaa ei lopullisia kuvia, tekstiä tai muuta sivustolla käytettävää ulkoista materiaalia ole kasaantunut.

Mistä projektityö löytyy

Tulen lisäämään projektin koodin, dokumentaation ja kuvat GitHub -palveluun julkiseen repositorioon. Itse ohjelmaa voi tarkastella helpoiten Netlify -palvelusta, johon tulee linkki kun projektin saa alkuun. Linkki tulee näkyville myös GitHubin repositorioon. GitHubin repositorion muutokset peilaavat suoraan Netlify:hyn joten linkin takaa löytyvä sivusto pysyy ajan tasalla repositorion mukana.

GitHub repositoriossa näkyvät tarkemmat projektityön ”ajo-ohjeet” README.md tiedostossa, jonka pitäisi aueta suoraan näkyville, kun repositorioon menee.

GitHub repositorion linkki:

<https://github.com/SauliKarvinen/SocialMediaApp>